**Chris Barnes** (s. 29. joulukuuta 1967) on yhdysvaltalainen death metal -laulaja, joka nykyään esiintyy perustamassaan yhtyeessä Six Feet Under. 

Barnes oli myös Cannibal Corpsen perustajajäsen ja pääasiallinen sanoittaja yhtyeen neljällä ensimmäisellä albumilla *Eaten Back to Life*, *Butchered at Birth*, *Tomb of the Mutilated* ja *The Bleeding*.

Chris Barnesin ura muusikkona alkoi vuonna 1986 yhtyeessä Tirant Sin. Vuonna 1987 hän teki ensimmäisen demonauhansa nimeltä *Legions of the Undead* yhtyeen Leviathan riveissä. Barnesin ura lähti nousuun, kun Cannibal Corpse perustettiin Buffalossa, New Yorkissa vuonna 1988. 

Vuonna 1994 Chris Barnes erosi Cannibal Corpsesta musiikillisten ja henkilökohtaisten erimielisyyksien takia kesken Cannibal Corpsen viidennen studioalbumin nauhoitusten. Hieman aiemmin, vuonna 1993, Barnes oli perustanut sivuprojektina uuden yhtyeen Six Feet Under, jonka parissa Barnes ryhtyi työskentelemään täysipäiväisesti vuodesta 1995.

Laulajana Chris Barnes tunnetaan erityisesti äärimmäisen matalasta ävystä murinalaulu, jonka hän tuottaa sekä lavalla että studiossa ilman muita teknisiä apuvälineitä kuin usein käyttämänsä Shure SM58 -mikrofoni. Vaikka Barnes käyttää laulutekniikassaan syvää pallea- ja kurkkuääntä, useimmiten hän pyrkii silti artikuloimaan sanoitukset selkeästi.

Sanoittajana Chris Barnes on ollut kiistanalainen ja sanoitukset ovat herättäneet keskustelua. Cannibal Corpsen varhaiset sanoitukset olivat väkivaltaisia, seksuaalisia perversioita ja ääri-ilmiöitä käsitteleviä tunteenpurkauksia. Tämän vuoksi Cannibal Corpsen kolmen ensimmäisen albumin kappaleet olivat vuoteen 2007 saakka Saksassa julkisessa esityskiellossa sanoitustensa vuoksi, eikä Saksassa myytyjen Cannibal Corpsen albumien kansiin ole painettu lainkaan sanoituksia. 

Six Feet Underin aikana Barnesin kirjoittamien sanoitusten aiheet ovat laajentuneet muun muassa yhteiskunnallisiksi kannanotoiksi yksilönvapauden rajoittamista, sotaa ja vallan väärinkäyttöä vastaan.

Chris Barnes on tunnustanut julkisesti polttavansa marihuanaa. Barnes on aktiivisesti puhunut myös kannabiksen laillistamisen puolesta.

Barnes suunnitteli alkuperäisen Cannibal Corpsen ja Six Feet Underin logon sekä vastasi Six Feet Underin *Warpath*-albumin kansitaiteesta. 

Vuoden 2005 syksyllä Chris Barnes liittyi virallisesti suomalaiseen death metal -yhtyeeseen Torture Killer, joka sai alkunsa Six Feet Underin kappaleita soittavana coveryhtyeenä. Barnes muun muassa äänitti lauluraidat yhtyeen toiselle pitkäsoitolle *Swarm!*, joka julkaistiin 24. helmikuuta 2006. Chris Barnes ilmoitti 31. tammikuuta 2008 jättäneensä Torture Killerin sopuisissa merkeissä.

Julkaisut
---------

**Cannibal Corpse**

* *Eaten Back to Life*  (1990, Metal Blade Records)
* *Butchered at Birth*  (1991, Metal Blade Records)
* *Tomb of the Mutilated*  (1992, Metal Blade Records)
* *Hammer Smashed Face*  (1993, Metal Blade Records, EP)
* *The Bleeding*  (1994, Metal Blade Records)

### Six Feet Under

* *Haunted*  (1995)
* *Alive and Dead*  (1996, EP)
* *Warpath*  (1997)
* *Maximum Violence*  (1999)
* *Graveyard Classics*  (2000)
* *True Carnage*  (2001)
* *Bringer of Blood*  (2003)
* *Graveyard Classics II*  (2004)
* *13*  (2005)
* *A Decade in the Grave*  (2006)
* *Commandment*  (2007)
* *Death Rituals*  (2008)
* *Graveyard Classics 3*  (2009)

**Torture Killer**

* *Swarm!*  (2006, Metal Blade Records)

Lähteet
-------

1. ↑  Kate Smith: CARNAGE AND CORPSE, An interview with Chris Barnes of Six Feet Under  Heinäkuu 2001. RoughEdge.com. Viitattu 12.9.2006.
2. ↑  Chris Barnes parts ways with Torture Killer  31.1.2008. sfu420.com.  Arkistoitu 27.11.2010. Viitattu 30.6.2008. (englanniksi)

Aiheesta muualla
----------------

* Six Feet Underin virallinen kotisivu (Arkistoitu – Internet Archive)

  

Cannibal Corpse

| 
* George "Corpsegrinder" Fisher
* Pat O’Brien
* Alex Webster
* Paul Mazurkiewicz
* Rob Barrett

 |
| --- |
| 
* Chris Barnes
* Jack Owen
* Bob Rusay
* Jeremy Turner

 |

|  |  |
| --- | --- |
| Studioalbumit | 
* Eaten Back to Life
* Butchered at Birth
* Tomb of the Mutilated
* The Bleeding
* Vile
* Gallery of Suicide
* Bloodthirst
* Gore Obsessed
* The Wretched Spawn
* Kill
* Evisceration Plague
* Torture
* A Skeletal Domain
* Red Before Black
* Violence Unimagined
* Chaos Horrific

 |
| Livealbumit | *Live Cannibalism* |
| EP:t | 
* Hammer Smashed Face
* Worm Infested

 |
| Demot | *Cannibal Corpse* |
| Musiikkiboksit | *15 Year Killing Spree* |
| Singlet | "*Hammer Smashed Face*" |
| Videografia | 
* Monolith of Death Tour '96–'97
* Live Cannibalism
* Centuries of Torment: The First 20 Years
* Global Evisceration

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Tšekki

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |